لاتنكر عشرتي
لا تنكر عشرتي بهاي اترجاكـ ..
شنهو الصار عندي والكـ منطيته..!
خذت مني حيــاتي وكل سنين صباي ..
وانه المايوم كلبكـ مرة اذيته .
جنت بس وحدكـ انته ولا خيال وياكـ ..
ظلكـ هذا ظلكـ اني سويته ..
كبرتكـ عليه وانته الصغيرون ..
واكولن بلكي يكبر اني ربيته ..
داويت جرحكـ بدمي وماي العيون
ومن جلدي الضماد وبيدي شديته ..
وبعد ما طاب جرحكـ بالسمه تعليت
اول ماضي اني بحفرة طميته .!
تذكر من كلتلي انطيني جفكـ عون ..
ما مديت ايدي كلبي مديته .
شلتكـ من غدر ما اريد اسولف بي ..
ميت جان كلبكـ واني احييته .!
تاليها نسيت العشرة يا بذات
وكلبي الجان بيدكـ هيج هديته ..
اذا يوسف اخوته ادعش وبير ذبوه
وكلبي لوحدكت وبنار خليته .ّ
كاس السم شربته وادري بي مسموم ..
لأن بيدكـ انته الي قدميته .
وهسه تريد تبجي عليه بعين تمساح
وتكول للناس شفتوا شلون ذليته ..!!